Gehoorsaamheid - Church - News - Malmesbury Business Directory
(Terwille van afwisseling, net Skrif vandag. Hierdie teksvers het ek op kaartjies geskryf en ek lees dit gereeld.)
Exod. 19:5 – “As julle dan nou terdeë na my stem luister en my verbond hou, sal julle my eiendom uit al die volke wees, want die hele aarde is myne.”
1 Sam. 15:22 – “Het die HERE behae in brandoffers en slagoffers soos in gehoorsaamheid aan die stem van die HERE? Kyk, om gehoorsaam te wees is beter as slagoffer, om te luister beter as die vet van ramme.”
Ps. 106:3 – “Welgeluksalig is hulle wat die reg bewaar, die wat altyd geregtigheid doen.”
Mat. 5:19 – “Elkeen dus wat een van die minste van hierdie gebooie breek en die mense só leer, sal die minste genoem word in die koninkryk van die hemele; maar elkeen wat dit doen en leer, hy sal groot genoem word in die koninkryk van die hemele.”
Mat. 7:21 – “Nie elkeen wat vir My sê: Here, Here! sal ingaan in die koninkryk van die hemele nie, maar hy wat die wil doen van my Vader wat in die hemele is.”
Mat. 7:24 – “Elkeen dan wat na hierdie woorde van My luister en dit doen, hom sal Ek vergelyk met ‘n verstandige man wat sy huis op die rots gebou het.”
Joh. 7:17 – “As iemand gewillig is om sy wil te doen, sal hy aangaande die leer weet of dit uit God is, en of Ek uit Myself spreek.”
Joh. 12:26 – “As iemand My dien, laat hom My volg; en waar Ek is, daar sal my dienaar ook wees; en as iemand My dien, sal die Vader hom eer.”
Joh. 13:17 – “As julle hierdie dinge weet, salig is julle as julle dit doen.”
Joh. 14:23 – “Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak.”
Joh. 15:10 – “As julle my gebooie bewaar, sal julle in my liefde bly, net soos Ek die gebooie van my Vader bewaar en in sy liefde bly.”
Fil. 4:9 – “En wat julle geleer en ontvang en gehoor en in my gesien het, doen dit, en die God van vrede sal met julle wees.”
1 Joh. 2:17 – “En die wêreld gaan verby en sy begeerlikheid, maar hy wat die wil van God doen, bly vir ewig.”
1 Joh. 3:22 – “en wat ons ook al bid, ontvang ons van Hom, omdat ons sy gebooie bewaar en doen wat welgevallig is voor Hom.”
More in this category: « Die Verminkte Vyeboom	Die oor bediening »